Mihai Bobonete, îndrăgitul actor care joacă rolul cârciumarului Bobiță, în serialul Las Fierbinți, trece prin momente dificile.
El s-a declarat devastat de pierderea unui foarte bun prieten, care a încetat din viață chiar pe 29 februarie.
"Când aveam vreo 17 ani și stăteam pe malul Ialomiței prin ceața dimineții de vară, ținând bățul de stuf în mână și așteptând să plece carasul cu ea sau să o pună pe lat… uitându-mă la Laur, care avea telescopice de la București și mașina 4×4 a lui Miși, nu a lui, m-am gândit că ce băiat mișto e Laur și tot atunci mi-am zis în gând "bă, când o să fiu eu mare, așa vreau să fiu, ca Laur". De atunci și până acum, am mult întâmplări frumoase trăite pe lângă Laur care mi-a și ne-a fost sprijin în vreme de rătăcire la început de drum.
Povești frumoase și amintiri minunate pe care astăzi le vom spune unul altuia la priveghi pentru că Laur a plecat acolo, unde sper să fie mai bine sau la fel de frumos precum a fost viața lui aici printre noi. Drum bun frățică… numai tu puteai să ai atât de mult bun simț, încât să nu ne amintim an de an de despărțire, altfel cum să mori în zorii zilei de 29 februarie… Rodi, Jung, Cătă… fiți tari!", este mesajul pe care Mihai Bobonete l-a scris pe Instagram.